Rahul Gandhi: সরকারের গাফিলতিতে দেশে ৪০ লাখ মানুষের মৃত্যু হয়েছে করোনায়, দাবি রাহুলের

নয়াদিল্লি: রবিরারের কেন্দ্রীয় স্বাস্থ্যমন্ত্রকের বুলেটিন থেকে জানা যায়, অতিমারি শুরুর পর দেশে করোনায় মারা গিয়েছে ৫ লক্ষ ২১ হাজার ৭৫১ জন৷ তার কয়েকঘণ্টা পর টুইট করে কেন্দ্রের এই দাবি উড়িয়ে দিলেন কংগ্রেস নেতা রাহুল গান্ধী৷ তাঁর পাল্টা দাবি, দেশে করোনায় ৪০ লাখ মানুষের মৃত্যু হয়েছে৷ এত সংখ্যক মানুষের মৃত্যুর জন্য কেন্দ্রের গাফিলতিকেই দায়ী করেন কংগ্রেস নেতা৷ পাশাপাশি মৃত পরিবারপিছু ৪ লাখ টাকা ক্ষতিপূরণ দেওয়ার দাবি তোলেন রাহুল৷

এ দিন টুইটারে বিষয়টি নিয়ে সরব হন রাহুল গান্ধী৷ নিউ ইয়র্ক টাইমসের একটি প্রতিবেদন শেয়ার করেন৷ ওই প্রতিবেদনের হেডলাইনে লেখা, কোভিড মৃত্যুর তথ্য প্রকাশ্যে আনতে বিশ্ব স্বাস্থ্য সংস্থাকে বাধা দিচ্ছে ভারত৷ রাহুল লেখেন, ‘মোদিজি সত্যি বলেন না, সত্যি বলতে দেন না৷ তিনি মিথ্যে বলেছেন যে অক্সিজেনের অভাবে দেশে কারওর মৃত্যু হয়নি৷ আমি আগেও বলেছি, সরকারের গাফিলতিতে পাঁচ লাখ নয়, ৪০ লাখ মানুষের মৃত্যু হয়েছে৷ তাই মোদিজি আপনি আপনার দায়িত্ব পালন করুন৷ নিহতদের পরিবারকে ৫ লাখ টাকা করে দিন৷’

मोदी जी ना सच बोलते हैं, ना बोलने देते हैं।

वो तो अब भी झूठ बोलते हैं कि oxygen shortage से कोई नहीं मरा!

मैंने पहले भी कहा था – कोविड में सरकार की लापरवाहियों से 5 लाख नहीं, 40 लाख भारतीयों की मौत हुई।

फ़र्ज़ निभाईये, मोदी जी – हर पीड़ित परिवार को ₹4 लाख का मुआवज़ा दीजिए। pic.twitter.com/ZYKiSK2XMJ

— Rahul Gandhi (@RahulGandhi) April 17, 2022

শনিবারই কোভিড মৃত্যুর সংখ্যা জানতে বিশ্ব স্বাস্থ্য সংস্থার গাণিতিক পদ্ধতি নিয়ে প্রশ্ন তুলেছিল কেন্দ্রের স্বাস্থ্যমন্ত্রক৷ জানিয়েছিল, ভারতের মতো বিপুল জনসংখ্যা এবং বিরাট আয়তনের দেশে কোভিড মৃত্যুর সংখ্যা খুঁজে বার করার ওই পদ্ধতি সঠিক নয়৷ রবিবার নিউ ইয়র্ক টাইমসের প্রতিবেদনকে হাতিয়ার করে কেন্দ্রকে আক্রমণ করেন রাহুল৷

আরও পড়ুন: Sougata Roy: অন্যায়কে অন্যায় বলা দরকার, না বলাটাই বঙ্গ সংস্কৃতির বিরুদ্ধে: সৌগত

উল্লেখ্য, গত ৫ এপ্রিল সংসদে কেন্দ্র জানিয়েছিল, গত দু’বছরে করোনায় আক্রান্ত হয়ে দেশে মারা গিয়েছেন ৫ লক্ষ ২১ হাজার মানুষ৷ তবে এঁরা কেউই অক্সিজেনের অভাবে মারা যাননি৷ ওই রিপোর্ট পেশের পর আরও ১২ দিন কেটে গিয়েছে৷ সামান্য বেড়েছে মৃতের সংখ্যা৷